钦定古今图书集成/理学汇编/学行典/第297卷 > 颜氏家训 > 《壮士篇》前人
## 钦定古今图书集成/理学汇编/学行典/第297卷 > 颜氏家训 > 《壮士篇》前人

天地相震荡，回薄不知穷。人物禀常格，有始必有终。
年时俛仰过，功名宜速崇。壮士怀愤激，安能守虚冲。
乘我《大宛》马，抚我繁弱弓。长剑横九野，高冠拂元穹。
慷慨成素霓，啸叱起清风。震响骇八荒，奋威跃四戎。
濯鳞沧海畔，驰骋大漠中。独步圣明世，四海称英雄。